GiliGold/VAD_KnessetCorpus huggingface dataset:
עודד פורר: יש קבוצה גדולה מאוד באוכלוסייה שלא נפגעה במשבר הקורונה, אין שום סיבה שמי שלא נפגע במשבר הקורונה מבחינת ההכנסה שלו יקבל את המענק הזה.
קריאה: המבחן, אדוני היושב ראש, הוא לא מבחן הכנסתי.
עודד פורר: לא, המבחן אומר שכל אזרח יקבל, או ילדים.
עודד פורר: אם יש זוג גרוש והגרוש משלם מזונות על הילדים, הוא עכשיו בעצם גם לא נהנה מהמענק הזה שלכאורה אמור לסייע לו בתוך האירוע הזה.
קריאה: גם רווקים, שהם לצורך העניין צעירים, נפגעו בקורונה והם לא יזכו למענק.
עודד פורר: לא, הם מקבלים מענק רווק.
עודד פורר: הם מקבלים 750 שקלים, וגם זה, ופה אני מסכים איתך לחלוטין, אגב, פה אחת ההסתייגויות שבכוונתי להגיש בוועדת הכספים, שגם כאן יינתן ביטוי למי ששירת שירות צבאי או לאומי.
עודד פורר: מי שהשתחרר מהצבא, אנחנו רואים שדווקא החיילים המשוחררים והסטודנטים נפגעו הכי קשה וגם קיבלו הכי פחות סיוע בכל תקופת הקורונה.
עודד פורר: עכשיו הם שוב נשרכים מאחור.
עודד פורר: הדברים האלה יבואו לדיון, אני מניח, במליאה היום ובהמשך השבוע בוועדות השונות ועל כך נדבר.
עודד פורר: מכאן אני רוצה לעבור לנושא הדיון ואני רוצה לפתוח דווקא בעדכון ולשמוע.
עודד פורר: בזום נמצאת איתנו ענבל חרמוני, יושבת ראש איגוד העובדים הסוציאליים.
עודד פורר: ענבל, שלום רב.
עודד פורר: תעדכני אותנו לאן הגעתם.
ענבל חרמוני: בשמחה.
ענבל חרמוני: אז קודם כל תודה והערכה בייחוד על כינוס הוועדה עכשיו לצורך מעקב.
ענבל חרמוני: אני אגיד את הדברים שהושגו בהסכמות, אני כן אסייג, ויושבת פה גם נוי, ההסכם עוד לא חתום.
ענבל חרמוני: אנחנו הגענו להסכמות, הדברים רשומים, אנחנו עכשיו בניסוחים של ההסכם מול האוצר.
ענבל חרמוני: אני רוצה להגיד שזה חייב להיות חתום עד מחר מאחר שההסכם כבר צריך להיכנס לתוקף, הוא כולל גם את יולי, ואני רוצה בהזדמנות הזאת של הוועדה לשים את כובד המשקל על הסיפור הזה, גם מול נציגת האוצר שיושבת פה וגם מול חברי הוועדה.
ענבל חרמוני: הגענו להסכמות, הגענו להחלטות, הדברים כתובים, אנחנו צריכים ללחוץ כרגע על חתימה כמה שיותר מהירה כי אני לא מוכנה שזה יימשך מעבר למחר ואני מעדיפה לא להחזיר את העובדים לרחובות ולשביתה.
ענבל חרמוני: מבחינת מה שהושג.
ענבל חרמוני: אנחנו בעצם השגנו, אחת, תקצוב לתוכנית המוגנות, שזה 70 מיליון שקלים, זה אומר פי שבעה בערך מהתקציב שמוקצה לכך היום, שזה 11 מיליון שקלים.
ענבל חרמוני: 70 מיליון השקלים האלה הם תחת יחידת מטה בתחום האבטחה שמוקמת בימים אלה במשרד הרווחה ולמעשה תהיה התחייבות בכתב של שר האוצר ושר הרווחה ש-70 המיליון נכנסים גם לבסיס התקציב.
ענבל חרמוני: בשלב הזה זה בסדר שזה יוצא מקופסת הקורונה, אבל זה צריך להיכנס גם לבסיס התקציב ב-2021.
ענבל חרמוני: הייתה הסכמה מלאה של שר האוצר שזה לא ייתכן שזה משהו שיהיה זמני ולא ידוע מה יהיה ההמשך וסיכמנו שזה יהיה מעוגן בתוך ההסכם.
ענבל חרמוני: אני עדיין מחכה למכתב שמעגן את זה.
ענבל חרמוני: שתיים, אנחנו סיכמנו על תוספת שחלקה יהיה כמענק וחלקה כתוספת חודשית בערך של בין 9,000 ל-11,000 שקל פר משרה מלאה, וערך כולל שהוא כולל תוספת של בין 320 ל-500 שקל כל חודש עבור עבודה נוספת שהעובדות כבר עושות אותה היום, במשך 11 חודשים, זאת אומרת עד יוני 2021.
ענבל חרמוני: במקביל מענק בגובה של 5,500 שקל פר משרה מלאה בשתי פעימות, פעימה ראשונה מיידית, פעימה נוספת בינואר 2021 בהתאם לאחוזי המשרה, זאת אומרת אם אני עובדת בחצי משרה אז אני מקבלת מענק בגובה 2,750 שקל מחולק לשתי פעימות וכן הלאה.
ענבל חרמוני: והדבר המרכזי, מבחינתי בכל מקרה, שהשגנו הוא הסכמה על שב-1 ביולי 2021 נכנסת לתוקף רפורמה מבנית בשכר העובדות והעובדים הסוציאליים, נקבעה לה מסגרת עלות של 200 מיליון שקלים ונקבע שזאת הפעימה הראשונה מתוך שתיים בסיפור של הרפורמה.
ענבל חרמוני: ההמשך, הפעימה הנוספת, תהיה בהסכם המסגרת הבא בין המדינה, קרי אוצר, להסתדרות, ובמסגרתה אנחנו נוחרג גם בהסכם המסגרת הבא על מנת לאפשר את הפעימה השנייה של אותה הרפורמה המבנית בשכר.
ענבל חרמוני: זאת אומרת שיש לנו כאן תוכנית שהיא גם לטווח הקצר, גם לטווח הבינוני וגם לטווח הארוך ואנחנו כולנו נצטרך להיות על המשמר שהדברים האלה באמת קורים ומתרחשים.
ענבל חרמוני: זהו.
עודד פורר: תודה, ענבל.
עודד פורר: נוי סופר, אגף השכר והסכמי עבודה, משרד האוצר.
<< אורח >> נוי סופר: שלום.
<< אורח >> נוי סופר: אז בעצם ענבל תיארה באופן מדויק את ההסכמות שהושגו.
<< אורח >> נוי סופר: אנחנו עכשיו בהחלט עובדים על הניירות שמעגנים גם את ההסדרים הזמניים וגם את ההסדרים הפרמננטיים ואנחנו עושים מאמץ כדי לסיים את זה כמה שיותר מהר.
<< אורח >> נוי סופר: חלק מהניירות כבר נמצאים אצל האיגוד וצריכים לעבור אלינו עם הערות ועל חלק מהמסמכים אנחנו עדיין עובדים, אבל בהחלט נעשה מאמץ כדי לעגן את ההסדר כמה שיותר מהר.
<< אורח >> נוי סופר: מהבחינה הזאת, ענבל תיארה את ההסדר, אנחנו מברכים עליו, גם את נושא המוגנות, גם ההסדר הזמני, גם ציפייה להסדר שהוא ארוך טווח שאמור להתחיל החל מיולי 2021, ומיד אחרי שנעגן את כל הנושא של כל ההסכמות שאליהן הגענו אנחנו מתכננים להיכנס למשא ומתן על שינוי מבנה השכר, אותו שינוי פרמננטי שעליו מדברת ענבל, במטרה שעד יולי 2021 נהיה מוכנים עם הסכם שכר חדש ונוכל להוציא אותו לפועל.
יוראי להב-הרצנו: ענבל, אני עובר איתך מוועדה לוועדה, רק מה שמדגיש את החשיבות של הנושא כי רבות הן הוועדות בכנסת שבוחרות לעסוק במאבק שלכם שאני חושב שאין צודק ממנו.
יוראי להב-הרצנו: אני מברך את ההישגים שלכם, אני חושב שחבל שנציגי האוצר היו צריכים לגרור רגליים במשך 17 ימים שבהם שבתתם ובהם לא ניתנו שירותי רווחה במדינת ישראל.
יוראי להב-הרצנו: אני חושב שההישגים שלהם הם אמנם מבורכים, אבל הם בעיניי בסיסיים.
יוראי להב-הרצנו: תוספת השכר היא בסיסית והדרישה שלכן לעבוד בסביבה שהיא מוגנת, שבה אתן לא סופגות או חשופות לאלימות, היא דרישה שאמורה להיות בסיסית ואלמנטרית בכל מקום, ודאי במגזר הציבורי, ולפיכך נתנו לכם את הנדרש ואת הבסיס, ועל כך יש לברך, אבל הייתי רוצה לשמוע ממך, מלבד הרפורמה במבנה ה שכר שדיברת עליה, דיברנו בוועדה לביקורת המדינה ואני אשמח אם תוכלי להתייחס לזה גם כאן, מה הן הדרישות שלכם ביחס להגדלת כמות התקנים.
יוראי להב-הרצנו: מה הם הדברים הבאים שבעינייך ראוי לבצע, וטוב שיושבת כאן נציגת אגף התקציבים של האוצר כדי שהיא תשמע.
עודד פורר: אגף השכר.
יוראי להב-הרצנו: אגף השכר של האוצר, נציגת האוצר, שתשמע מה ראוי לעשות.
יוראי להב-הרצנו: בהקשר הזה חשוב לי לשמוע ממך מה הם היעדים הבאים מבחינת המאבקים שלכם שראוי לעשות.
יוראי להב-הרצנו: דיברנו על היקף התעסוקה של כל עובדת סוציאלית, מספר התיקים שהיא עוסקת בהם, שמן הסתם פוגעת ביכולת לתת שירותי רווחה הולמים.
יוראי להב-הרצנו: אני אשמח לשמוע ממך בהקשר הזה, אבל סחתין עליכן.
עודד פורר: ענבל, את תתייחסי בסוף.
תמר זנדברג: אני רוצה להצטרף לברכות, ואני גם חייבת להצדיע למאבק באמת ההרואי שעשיתן, ענבל וכל החברות.
תמר זנדברג: אני מזכירה שהתחלנו את המשבר הזה עם האמירה כמעט המובנת מאליה שלא יהיו תוספות שכר כאילו זה מובן מאליו, אבל באמת זה מאבק שהיה צריך להתרחש בעיתוי שהוא היה צריך להתרחש כי כנראה שצריך רגע משברי כדי להבין שדברים מכאן והלאה לא יכולים להמשיך אחרת ולכן טוב שלא חזרתן למצב של עסקים כרגיל ולכן גם ההישג, שאני מסכימה עם חבר הכנסת להב הרצנו שהוא די בסיסי, אבל אנחנו כבר רגילים שעל הדברים הבסיסיים צריך כאן להיאבק.
תמר זנדברג: אני רוצה להצטרף לשאלה לנציגת האוצר, שאני חייבת לומר שבדברים שלה – אחת הבעיות במצבים האלה זה שמסכימים, כאילו הכול נפתר ויש איזה קתרזיס ומפסיקות את השביתה וחוזרות לשגרה לפני שהדברים סגורים עד הסוף וזה הרגע קצת לסחוט עוד מפה וקצת עוד משם.
תמר זנדברג: ולכן, אדוני היושב ראש, המעקב השבועי שלך, כבר שבוע שני או שלישי, אם אני לא טועה - - -
עודד פורר: שלישי.
תמר זנדברג: הוא מבורך וזה בדיוק מה שצריך לעשות, ככה צריך להיראות פיקוח פרלמנטרי, במיוחד ששמענו כרגע מענבל שבאמת יש דד ליין ואני ככה איתרתי בשולי הדברים איזה שהיא דאגה בקולה, שאם הדברים לא יקרו אז מה נעשה?
תמר זנדברג: לכן אני חושבת שהפיקוח הזה שלנו הוא מאוד מאוד טוב ואולי אפילו לעלות דרג קצת, אנחנו שמחות ששולחים לנו במקרה הזה נערה, ולא נער אוצר, שזה בסדר גמור וטוב מאוד ומאוד מאוד חשוב, אבל באמת, היום יום שני, אם עד סוף השבוע לא תקבל עדכון מענבל שהדברים באמת - - -
עודד פורר: שזה נחתם.
תמר זנדברג: כפי שנחתמו וכפי שהיא הבינה ואין איזה קופון, איזה מין שיטת מצליח של הרגע האחרון, אז באמת שאנחנו נהיה על המשמר ונרים קול צעקה למקרה הזה.
עודד פורר: תודה, תמר.
עודד פורר: חברת הכנסת מיכל וונש.
מיכל וונש: אני לא רוצה להכביר מילים כי אני מתחברת למה שחבריי אמרו, אני חושבת שפשוט הגיעו מים עד נפש, זאת אומרת מתוך ידיעה מה זה דרש מהן לצאת לשביתה כזאת, מתוך המחויבות שלהן לנושא ולטיפול שהן מעניקות בחיי היום יום לכלל אזרחי מדינת ישראל, צריך לגשת לזה בצורה הפוכה ממה שאנחנו עושים.
מיכל וונש: בעצם לא נפתרה הבעיה, ניתן הפלסטר כדי לעבור הלאה, אבל צריך בעיניי לוודא שאנחנו לא חוזרים בדיוק למצב הקודם פחות או יותר שמאפשר העסקה ב-75% משרה, אדוני היושב ראש, של נשים, אני לא מכירה גבר שהיה מסכים, ובקורלציה הפוכה מספר התיקים ואחוז המשרה.
מיכל וונש: חייבים לתת את הדעת על הדבר הזה כיוון שהוא בא לידי ביטוי בהחלשה של אוכלוסייה כל כך גדולה, של פלח כל כך חשוב במדינת ישראל, שבעצם בכל משבר הקורונה אנחנו מתייחסים הרבה לבריאותי ולכלכלה ופה יש את מי שעומדות באמת בחזית של האתגר הנפשי שחווים אזרחי מדינת ישראל.
מיכל וונש: אז לתת לזה באמת את המקום הזה של ההכרח לייצר פתרון הוליסטי, ארוך טווח, שמכיר בכלל האתגרים שכבר הרבה מאוד שנים, שכמו שאמרתי רק עכשיו הגיעו מים עד נפש, אבל הרבה מאוד שנים בולעים, בולעות יותר נכון, גם את האלימות שמופנית כלפיהם, גם את אחוז המשרה וגם את השכר שהוא ללא פרופורציה לכמות התיקים שממשיכים להעמיס עליהם.
מיכל וונש: נמשיך לפקח.
עודד פורר: חברת הכנסת ע'דיר כמאל.
ע'דיר כמאל מריח: אני בהחלט מברכת את ההישג, אני חושבת שזה הישג חשוב, ודאי נחכה לראות שזה כן נחתם וזה אכן מועבר.
ע'דיר כמאל מריח: אני זוכרת את הדיון שלנו מלפני יותר משבועיים בנושא זה ואני שמחה שזה הבשיל לכדי תוצאה, אבל חשוב לי להבין מכם בטווח הארוך איך נוכל לוודא שנגיע למצב שלא נפעל מתוך תחושה שאנחנו עם הלשון בחוץ ומין אסטרטגיה של כיבוי שריפות ותמיד אנחנו צריכים לפתור מה שהיה לפני כמה שנים.
ע'דיר כמאל מריח: איך אתן בונות, או איך אתן עושות רה-ארגון מבחינתכן, מבחינת עיגון הזכויות שלכן או מה שמגיע לכן כעובדות סוציאליות כדי שלא נגיע שוב למצב שהיינו בו.
ע'דיר כמאל מריח: כלומר מה התוכניות שאתן מכינות כבר למאבק הבא שלכן, במרכאות, לעוד כמה שנים, איך תוכלו להבטיח שאכן לא תגיעו למצב שהגעתן אליו עכשיו במשבר הזה?
עודד פורר: תודה, ע'דיר.
עודד פורר: ענבל תיכף תענה.
עודד פורר: דני עברי, ראש המועצה האזורית משגב, יושב ראש ועדת הרווחה במרכז המועצות האזורית.
דני עברי: אני רק רציתי לשאול, שוב, בקשר לשאלת עומס התיקים.
דני עברי: התייחסות יותר מדויקת מבחינת הטווח הקצר, בינוני וארוך, כי לדברים האחרים אנחנו קיבלנו סקירה מעמיקה.
עודד פורר: ענבל.
ענבל חרמוני: אז קודם כל הסיפור של התיקים והעומסים מתחבר למה שקודם חבר הכנסת יוראי שאל ובאמת זה עלה גם בוועדה הקודמת שהייתי בה.
ענבל חרמוני: בהחלט, הדרישות שלנו מראש היו קצה קצהו של הצרכים, זה ברור, אנחנו אמרנו את זה כל הזמן.
ענבל חרמוני: אנחנו ניסינו בעצם כל הזמן בשנתיים וחצי האחרונות למצוא מה הביצה ומה התרנגולת והגענו למסקנה שעד שהתנאים לא ישופרו אין טעם לדרוש עוד תקנים או מפתחות תקינה מאחר שאין עובדים שרוצים לבוא לעסוק בתחום ולכן חבל על התקנים שאחר כך יגידו במשרד האוצר: הנה, נתנו תקנים ועכשיו אנחנו לוקחים אותם חזרה כי אף אחד לא הצליח לאייש אותם.
ענבל חרמוני: זאת הסיבה שמבחינתנו הלכנו על שכר תחילה ומוגנות תחילה וחד משמעית השלב הבא בתום הרפורמה, ומבחינתי זה גם יכול להיות במקביל, אבל האיגוד המקצועי לא יוכל להעמיס את זה על עצמו ובכנסת אתם תצטרכו לקדם את זה בעזרתנו, זה הסיפור של מפתחות התקינה.
ענבל חרמוני: מפתחות תקינה אומרים, אם אני מתרגמת את זה למערכת החינוך שכולנו קצת יותר מכירים, זה שבילד ה-41 פותחים עוד כיתה.
ענבל חרמוני: זה ברור לכולם, אפשר להתווכח אם 40 ילד בכיתה זה הרבה מדי או מעט מדי, זה כנראה הרבה מדי, אבל לפחות יודעים איפה הגבול.
ענבל חרמוני: אין כזה דבר בעבודה סוציאלית באף אחד מהתחומים, זה אומר שגם חוקרת ילדים וגם עו"ס לחוק נוער וגם לסדרי דין, שכותבת הסדרי ראייה, וכל התחומים, גם הרגישים יותר וגם הרגישים פחות, בעצם העובדת היא כמו ספוג, היא אמורה לקבל עוד ועוד ועוד ועוד תיקים ומשפחות ומטלות תחת טיפולה.
ענבל חרמוני: מספיקה מספיקה, לא מספיקה לא מספיקה - - -
עודד פורר: בהסכם הזה לא קבעתם בעצם מגבלות סביב נושא מספר התיקים.
ענבל חרמוני: זה משהו, שוב, שלא יכולתי להעמיס על המאבק הנוכחי.
ענבל חרמוני: זה משהו שצריך לשבת יחד עם משרד הרווחה ומשרד הבריאות וכל גורמי המקצוע הרלוונטיים, לייצר איך עושים את מפתחות התקינה בהתאם לכל אחד מתתי הסקטורים והתפקידים השונים בעבודה סוציאלית.
ענבל חרמוני: יש הצעת חוק, דרך אגב, שהיא לא מושלמת, אבל היא בהחלט החלטה מצוינת, של מאיר כהן משנת אולי 2015, אני כבר לא זוכרת, לגבי 60 תיקים לעובדת סוציאלית ולא יותר מזה.
ענבל חרמוני: המציאות בשטח, כידוע לכם, רחוקה מזה מאוד.
ענבל חרמוני: ברגע שזה יהיה זה יכתיב בהכרח עוד תקנים וזה עוד עלויות, וזה בסדר גמור שזה עוד עלויות, במשרד האוצר כמובן יעמדו על הרגליים האחוריות בהקשר הזה.
ענבל חרמוני: אני אגיד מראש, זה מול אגף התקציבים, זה ספציפית לא מול אגף הממונה על השכר, וזה בייחוד עניין של הדרג הפוליטי שצריך להחליט שהולכים על זה ומשקיעים בזה כמה שצריך.
ענבל חרמוני: אני מאוד מקווה שאני לא אצטרך שוב פעם שהעובדות ישבתו ויפסידו ימי עבודה על דבר שהוא הכרחי עבור כל מדינת ישראל.
ענבל חרמוני: כמו שהן לא היו צריכות לשבות גם עבור המוגנות, ועוד פעמיים, גם בנובמבר וגם עכשיו.
ענבל חרמוני: זה חמור מאוד, אבל לא הייתה ברירה.
ענבל חרמוני: אני מקווה שאתם תעזרו לנו להשיג את מפתחות התקינה בלי שאני אצטרך להשבית את העובדות.
ענבל חרמוני: אם לא תהיה ברירה אנחנו נעשה את זה, מאוד מאוד עדיף שלא, וזה גם מסר לעובדות שזה לא רק על הכתפיים שלהן.
עודד פורר: תודה, ענבר.
עודד פורר: חבר הכנסת איימן עודה.
איימן עודה: אני רציתי להשתתף בשביל לברך על הדיון החשוב, בשביל לברך את העובדות הסוציאליות, כי אני חושב שזה לא רק הישג נאה, מגיע להן, אלא הדרך שבה, אני מדבר על העובדות הסוציאליות, שהן כמעט 90%, וזה היה מאפיין של הרבה נשים, וגם גברים, אבל גם הערביות והיהודיות ביחד, רציתי להגיד שזו הדרך.
איימן עודה: זו הדרך.
איימן עודה: מהמקום הכי בסיסי אנחנו כאזרחים ערבים לבד לא יכולים לעשות את השינוי העמוק, היהודים שרוצים צדק חברתי לא יכולים להגיע למקום הזה בלי שותפות עם האזרחים הערבים, הערביות והיהודיות שנאבקו ביחד זו הדרך.
איימן עודה: מהמקום המוצלח הזה צריך להעביר את זה לכל זירה וזירה, רק כך ננצח.
איימן עודה: יישר כוח לכן.
עודד פורר: אני רוצה לסכם את החלק הזה של הדיון.
עודד פורר: ראשית, ענבל, יישר כוח על המאבק.
עודד פורר: אני לא חושב שהיית צריכה לצאת לכזה מאבק, אני חושב שהדברים האלה היו צריכים להיפתר בלי מאבקים, אבל כנראה שפה בלי שאתה צועק חזק אתה לא מקבל שום דבר במדינת ישראל, לצערי, בטח בתקופה הזאת.
עודד פורר: יחד עם זאת אנחנו שותפים לדאגה שלך לגבי החתימה, עד שאנחנו לא נראה את ההסכם הזה חתום וסגור לא נרפה מהעניין ולכן אני מבקש ממך לשלוח עדכון לוועדה ברגע שישנה חתימה, כדי שנדע.
עודד פורר: אם לא, אנחנו נכנס עוד דיון בשבוע הבא ונמשיך לעקוב אחרי הנושא.
עודד פורר: יחד עם זאת במקביל אני אבקש ממך דבר נוסף.
עודד פורר: אנחנו נקבע עוד דיון מיד אחרי שאתם תסיימו ותחתמו על ההסכם שבו אנחנו נבקש שיציגו בוועדה את תוכנית המוגנות.
עודד פורר: אנחנו רוצים להבין מה בדיוק אומרת תוכנית המוגנות הזו, מה המשמעות שלה, איך היא נמשכת גם הלאה ולא נעצרת פתאום, או שפתאום אומרים שחסר תקציב, אין תקציב, משם מורידים והתוכנית הזו נעלמת.
עודד פורר: אנחנו רוצים לראות גם ברמה המקצועית מה אומרת תוכנית המוגנות.
עודד פורר: ובמקביל באותו דיון גם אני אבקש לקיים דיון ולקבל את ההצעה שלכם, ולכך אתם תצטרכו אולי קצת זמן להיערך לזה, את התוכנית לגבי הורדת עומס התיקים ומפתחות תקינה של תיקים לעובד או עובדת סוציאלית.
עודד פורר: אני אבקש שתציגו פה, לפחות את הדברים שאת דיברת עליהם בשתי שורות, אבל להציג אותם בפירוט כדי שנבין מה צריך להיות היעד, מה צריך להיות המקום שאליו מדינת ישראל צריכה לכוון, גם אם זה לא קורה בחודש או בחודשיים או בשנה, אבל חייב להיות מתווה שמוריד את עומס התיקים מעובדת סוציאלית.
עודד פורר: אני רוצה שאנחנו נוציא את המתווה הזה אחרי שנשב ונשמע מכם לפחות את הכיוונים שלכם.
ענבל חרמוני: תודה רבה לכם.
עודד פורר: תודה רבה, ובהצלחה.
עודד פורר: שלום לכולם, אני פותח את ישיבת הוועדה לקידום מעמד האישה ולשוויון מגדרי, היום 27.7.20, נושא הדיון הוא על עלייה במקרי אלימות במשפחה ורצח נשים בתקופת הקורונה.
עודד פורר: הדיון הזה הוא דיון, לצערי, שמלווה אותנו כבר מתחילת המשבר ולצערי, ככל הנראה ימשיך וילווה אותנו גם בהמשך.
עודד פורר: ברור לחלוטין שיש סיר לחץ כאן שמייצר אירועים שאנחנו פחות מכירים.
עודד פורר: אני אשמח לשמוע ולראות את הנתונים, אבל ברור שזאת לא תקופה רגילה והיא מאתגרת גם מבחינת סיר הלחץ שסגר יוצר כשהוא מבוצע לעתים כאלה ואחרות וגם כאשר יש פה משבר כלכלי מאוד מאוד חמור שגם הוא מוביל לתוצאות שהן מזרזות ומעצימות תופעות של אלימות במשפחה שאנחנו מכירים.
עודד פורר: אני כן חייב לומר משהו, לדווח על משהו אחד שאני עושה ואני אשמח אם יצטרפו אליי להצעת חוק.
עודד פורר: עם הכרזת מצב החירום אירעו חמישה מקרי רצח נשים, שניים מתוכם בוצעו על ידי אסירים שריצו בעבר מאסר בגין עבירות אלימות במשפחה.
עודד פורר: הם שוחררו ללא תנאים או פיקוח כי אין כזאת אופציה בחוק.
עודד פורר: בחוק קיים פיקוח על עבריינים לאחר שחרורם, אבל רק לעברייני מין, לא במקרה של עבירות של אלימות במשפחה, בעבירת אלימות במשפחה כשאסיר משתחרר הוא משתחרר ללא פיקוח.
עודד פורר: כדי שאפשר יהיה שוועדת השחרורים תוכל להטיל מגבלות בתנאים מסוימים על אסירים משוחררים שריצו עונש על עבירות אלימות במשפחה חמורות ויש סכנה שיחזרו לסורם אנחנו צריכים לעשות שינוי חקיקה.
עודד פורר: אני הנחתי בלשכה המשפטית הצעת חוק שתאפשר לוועדות השחרורים לשים תנאים מגבילים על אסירים משוחררים שריצו עבירות אלימות במשפחה.
עודד פורר: אני חושב שזה בהחלט דרמטי, כי בסוף הנפגעת מוצאת את עצמה לא סתם עם סיכון, אלא עם אסיר משוחרר שיש לו את הרצון שלו לעשות את מה שהוא רוצה, עם עוד לעתים מוטיבציה מוגברת.
תהלה פרידמן: אם אתה כבר בזה אז אולי כדאי להציע שם לסגור מעגל ולהודיע לרווחה המקומית על השחרור.
עודד פורר: כן, זה יהיה חלק מזה.
עודד פורר: אני מציין, את הצעת החוק הזו הגשתי בשיתוף עם ארגון המשפחות הנרצחים והנרצחות, בראשות לרה צינמן, מתוך השיחות איתם הגיע ועלה העניין.
עודד פורר: אני מקווה שנצליח לקדם אותה.
עודד פורר: אני גם חושב, עוד פעם, זו לא שאלה של קואליציה ואופוזיציה, אני חושב שזה חוק שראוי שיקודם גם בכנסת המורכבת הזאת.
עודד פורר: מכאן אני רוצה לעבור אל הדיון עצמו ונתחיל את הדיון אולי קצת עם דיווחים ונתונים ולהתחיל דווקא עם המשרד לבטחון פנים, סנ"צ איילת אורנשטיין, רמ"ד נפגעי עבירה במשרד לבטחון פנים, אחריה אני אבקש את איריס פלורנטין, ממשרד העבודה, הרווחה והשירותים החברתיים.
עודד פורר: בבקשה, איילת.
עודד פורר: בינתיים עד שאיילת תנסה להתחבר שוב, איריס, בבקשה.
איריס פלורנטין: אין שום בעיה, אני אתחיל.
איריס פלורנטין: אני אתן קצת דיווחים על מה שאנחנו עשינו בחודשים האחרונים ואני גם אתייחס למה שאמרת כרגע.
איריס פלורנטין: ראשית, כפי שאמרתי כבר בדיון הקודם התקציב שלנו עומד על 50 מיליון ואני אתחיל מה-20 מיליון האחרונים שקיבלנו לאחרונה.
איריס פלורנטין: אנחנו כבר חילקנו 90 תקנים לרשויות המקומיות כדי להרחיב את העבודה בעוד 60 רשויות מקומיות, להוריד רשימות המתנה, להרחיב את היכולת לקלוט משפחות באלימות.
איריס פלורנטין: זה עשרה מיליון שקלים.
איריס פלורנטין: אנחנו חילקנו תקציב של חמישה מיליון, תקציב גמיש, שמאפשר למשפחות באלימות לקבל תקציב מיידי להסעה, לביגוד, לבדיקה רפואית ולדברים נוספים בשעת המשבר המיידי.
איריס פלורנטין: חילקנו עשרה תקנים של עו"ס משטרה, זה העו"ס שמחבר בין המשטרה לבין הרשות המקומית, הרחבנו את המהלך שמבוצע יחד עם בטחון פנים.
איריס פלורנטין: הקמנו שני מקלטי חירום בתקופת הקורונה כדי לקלוט נשים ישר לבידוד, אחד הקמנו באפריל, השני הקמנו לאחרונה, כדי לאפשר לנשים שצריכות להיכנס לבידוד להיכנס וגם אפשרנו מענה נוסף לנשים, גם מבודדות וגם נשים עם קורונה חיובית, לאפשר לעבור למלוניות.
איריס פלורנטין: יש לנו הסדר חדש של פיקוד העורף עם משרד הבריאות, כך שאישה כזאת, כבר העברנו את הראשונה, יכולה לעבור למלונית.
איריס פלורנטין: בהחלט משהו חדש.
איריס פלורנטין: אנחנו בתהליך של הקמה של שני מקלטים חדשים שבכלל יאפשרו ליותר נשים להיקלט, אנחנו כבר יוצאים לקמפיין נוסף בערך של חצי מיליון שקלים.
קריאה: באיזה רשויות המקלטים?
עאידה תומא סלימאן: הם לא אומרים, אבל לפחות הם כלליים או ל - - -
עודד פורר: לא, אי אפשר, אני מציע חברות וחברי הכנסת - - -
איריס פלורנטין: אני יכולה להגיד שכנראה שני המקלטים החדשים הקבועים יהיו למגזר הערבי ולמגזר החרדי כשמקלטי החירום כבר קיימים וכאמור אנחנו לא אומרים איפה המקלטים נמצאים, מי שצריך לדעת יודע לאן לפנות.
איריס פלורנטין: אנחנו עושים קורסים בין משרדיים כדי להכשיר את האנשים השונים שעוסקים באלימות במשפחה לעשות את העבודה טוב יותר.
איריס פלורנטין: נמצאים על השולחן, מודל למסוכנות כבר מוכן, אנחנו כרגע בשלב של לנסות את המודל ולבדוק את התוקף שלו ולצאת איתו לדרך.
איריס פלורנטין: אנחנו בתחילת התהליך של מחקר עם הלמ"ס על היקף האלימות במשפחה, אנחנו נמצאים עם ברוקדייל במודל תוצאות שבעצם הולך למדוד לנו את האפקטיביות של עבודה בשטח, המדידה הראשונה תהיה באוקטובר.
איריס פלורנטין: אנחנו בתחילת הסכם של דיגיטציה, להקים מענים דיגיטליים, הראשון כבר קיים, לינק לנשים לזהות שהן באלימות במשפחה ולחבר את עצמן לקו 118.
איריס פלורנטין: היום אנחנו בישיבה עם גוגל כדי לפרסם את הלינק הזה כדי שכל אישה וגבר יוכלו להיענות.
איריס פלורנטין: יש לנו שלושה תקנים להובלה של המענה הלאומי.
איריס פלורנטין: יש לנו פרויקט של מניעה שנקרא חברות וזוגיות.
איריס פלורנטין: אנחנו בתהליך של הקמה של ארבעה מרכזים של 24/7, אני מקווה שהם יהיו מוקמים בחודש הקרוב.
איריס פלורנטין: אנחנו כבר עובדים, כבר מתחילת התהליך, עם 180 תקנים לילדים בצל אלימות במשפחה, לגברים ולאזרחים ותיקים, וזה בגדול התקציב של ה-50 מיליון שקלים.
איריס פלורנטין: אני רוצה להגיד שה-20 מיליון שקלים האחרונים שקיבלנו, כבר הקצנו אותם וחילקנו אותם, הם כבר נמצאים בהפעלה.
איריס פלורנטין: אני רוצה לענות, אדוני היושב ראש, על מה שאמרת בתחילת התהליך.
איריס פלורנטין: יש לנו ועדה שכמעט מסיימת את עבודתה על מודל עבודה עם גברים, איך אנחנו מגיעים לאותו גבר שמשתחרר ואני רוצה להתייחס לדברים.
איריס פלורנטין: אחת הבעיות העיקריות היא שהגבר שמשתחרר והיה במעצר לא מקבל את הטיפול ואנחנו רוצים לבנות תהליך כדי שכשהוא משתחרר - - -
עודד פורר: במעצר או במאסר?
איריס פלורנטין: אני אגיד.
איריס פלורנטין: גבר שנמצא במעצר לא נכנס לתהליך טיפולי, כשהוא מסיים את המעצר וקיבל תקופת מאסר קצרה הוא גם לא מצליח להיכנס לתהליך טיפולי ומשתחרר לקהילה ללא טיפול.
איריס פלורנטין: על האוכלוסייה הזאת אנחנו רוצים לתת מענה ברמה בין משרדית כדי לקלוט את האדם הזה.
קריאה: אפשר להתחיל את הטיפול כבר בשלב של המעצר?
איריס פלורנטין: אנחנו כבר בונים מודל כדי לטפל ברמה הבין משרדית.
עודד פורר: חבר'ה, מעצר, גם ברמה המשפטית, מבוצע או בגלל מסוכנות שעכשיו עוצרים אותו ל-24 או 48 שעות, או לצרכים חקירתיים.
עודד פורר: במהלך מעצר אתה לא מבצע פעולות אחרות, מעצר זה לא הליך רגיל שאתה שולל חירות של אדם ללא משפט.
עודד פורר: בעיקרון עם התקדמות המשפט משם זה מתחיל, כל הטיפולים זה במאסר.
עודד פורר: לכן צריך להפריד בין מעצר ומאסר.
תמר זנדברג: מאסר זה אחרי שהוא נשפט.
איריס פלורנטין: המקרה שאני רוצה להתייחס אליו שהוא הלקונה העיקרית - - -
יוראי להב-הרצנו: איריס, אני רוצה לשאול שאלה לפני כן.
איריס פלורנטין: אני אגדיר את הלקונות אם תיתנו לי רגע.
עודד פורר: סליחה, הדיון הולך להיות, אני רואה - - -
יוראי להב-הרצנו: לא, יש לי שאלה שקשורה למה שהיא אמרה.
עודד פורר: תרשום, היא תדבר עוד הפעם.
עודד פורר: איריס, כן.
איריס פלורנטין: תנו לי לסיים ואז תשאלו את כל השאלות.
איריס פלורנטין: הלקונות הן, אדם שנמצא במעצר ואחר כך עובר למאסר קצר ולא מספיק להיות בטיפול, אדם שיש לו מאסר קצר.
איריס פלורנטין: בשני המצבים הללו משחררים אדם לקהילה מבלי שאנחנו הצלחנו להגיע אליו.
איריס פלורנטין: אנחנו עושים עכשיו ועדה בין משרדית ומנסים לתפור משהו כדי להגיע לאוכלוסייה הזו.
איריס פלורנטין: מה שאנחנו היום כרגע עושים, אנחנו רק יודעים להגיע לקורבן ולהודיע לקורבן שהאדם שוחרר.
איריס פלורנטין: שתי הלקונות האלה, אנחנו עכשיו מטפלים בהן.
איריס פלורנטין: אני פתוחה לשאלות.
יוראי להב-הרצנו: איריס, תודה רבה על הדברים.
יוראי להב-הרצנו: השאלה שלי נוגעת לפער שאת מדברת עליו בשיקום או בתוכניות ליווי אחרי השחרור.
יוראי להב-הרצנו: האם הפער הזה נובע מחוסר מודעות של השופטים או מהחלטות שניתנות ולא נאכפות?
יוראי להב-הרצנו: זאת אומרת האם השופטים פוסקים תוכניות שיקום לאחר השחרור כתנאי לחזרה לקהילה ואז אותן תוכניות לא מיושמות, או שהפער הוא במודעות של השופטים או של השופטות להורות על תוכניות כאלה?
יוראי להב-הרצנו: דבר שני, בתחילת דברייך דיברת על היישום של ה-50 פלוס 20 מיליון, האם היישום של התקציב עונה על הצרכים שלכם עכשיו בתקופת הקורונה או שיש פער?
יוראי להב-הרצנו: ואם כן, בכמה את מגלמת אותו?
איריס פלורנטין: אני אתחיל מהשאלה האחרונה.
איריס פלורנטין: בשלב הנוכחי אנחנו עסוקים בלעשות את כל הפעילות, אני לא צריכה ב-2020 תקציב נוסף, אנחנו בפעילות מלאה על כל התקציב שקיבלנו לאחרונה.
איריס פלורנטין: כן, כדי להרחיב את המענים העתידיים ב-2021 אנחנו נצטרך תקציב נוסף.
איריס פלורנטין: השאלות לגבי האסירים.
איריס פלורנטין: אסיר שמשתחרר בשליש יש לו תוכנית שיקום, הוא יוצא לקהילה ועושה תוכנית שיקום.
איריס פלורנטין: לא על האסירים האלה אני מדברת, אני מדברת על אסירים שהיו במאסר קצר ולכן יצאו לקהילה מבלי שהם עברו טיפול בבית הסוהר ומבלי שנתפרה להם תוכנית שיקום.
איריס פלורנטין: אלה האנשים שאנחנו צריכים להתארגן במשרדים השונים ולחשוב על פתרון.
עודד פורר: כשהצעת החוק תגיע לוועדת השרים לענייני חקיקה, אני אשמח מאוד באמת שתביאו - - -
יוראי להב-הרצנו: אבל אני רוצה להבין למה יש את הפער הזה, ממה הוא נובע?
יוראי להב-הרצנו: הם נאסרו בהוראות שיפוטיות, זאת אומרת השופט שלח אותו למאסר קצר או ארוך, למה במאסר קצר הם לא מלווים אותו בשחרור שהוא תלוי - - -
עודד פורר: לא, כדי לשחרר מישהו בתנאים מגבילים צריכה להיות הוראה חוקית שמאפשרת להציב לו תנאים אחרי השחרור לו ממאסר.
עודד פורר: ברגע שהוא ריצה את כל תקופת מאסרו הוא לכאורה, הוא אומר: חבר'ה, אני השלמתי את חובי לחברה.
עודד פורר: הקונספט הוא שבעבירות מסוימות שחושבים שיש בהן דפוס של חזרה, בעיקר אגב בעבירות של מין בא המחוקק ואמר - - -
יוראי להב-הרצנו: הבעיה היא אצלנו?
יוראי להב-הרצנו: אוקיי, זאת השאלה שלי.
עודד פורר: בא המחוקק ואמר, סליחה, בעבירות מין רשאית ועדת השחרורים להציב תנאים מסוימים.
עודד פורר: אנחנו עכשיו כמחוקקים, אני אומר את זה לכם, אני אשמח אם תצטרפו להצעת החוק שלי בעניין הזה, אנחנו כמחוקקים צריכים להגיד שגם מי שעבר עבירה של אלימות במשפחה צריך שיקום.
עאידה תומא סלימאן: יש לי גם הצעת חוק בנושא.
תמר זנדברג: קודם כל יוזמה מבורכת ואני רק רוצה להזכיר שחוק מטעם ועדה הוא לא - - -
עודד פורר: לא, זה לא חוק מטעם ועדה, ועדה למעמד האישה, מעמדה חשוב, אבל לא כוועדת חוקה שהיא לדעתי הוועדה היחידה, אפילו ועדת כספים - - -
תמר זנדברג: ועדת כלכלה לא יכולה להציע חוק?
קריאה: לא, לא מטעם ועדה.
קריאה: זה בתקנות - - -
עאידה תומא סלימאן: לא מטעם הוועדה.